คือเราเป็นคนประจำเดือนมาไม่ปกติอยู่เเล้วค่ะก่อนหน้านั้นคือไม่มาเลย เลยเริ่มกินยาคุมวันที่2กค.เเต่ว่าวันที่9กคลืมกิน1เม็ดเเละมีเพศสัมพันธ์วันที่10กคเเฟนหลั่งนอกไม่ใส่ถุงยาง หลังจากเสร็จก็สังเกตตัวเองมีอาหารเลือดออกปนมูกใสๆทันที มีอาการปวดท้องน้อย เเละกลับมาเรากินยาคุม2เม็ดทันที เรามีโอกาสท้องมั้ยคะ
สวัสดีค่ะ หากได้เริ่มทานยาคุมกำเนิดแผงแรกภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากเริ่มทานยาคุมวันที่ 2 ก.ค. และทานต่อเนื่องไปจนถึงวันที่ 8 ก.ค. ยาคุมก็จะสามารถออกฤทธิ์ในการป้องกันการตั้งครรภ์ได้แล้ว โดยจะช่วยป้องกันการตั้งครรภ์ได้มากกว่า 99%แต่หากวันที่ 9 ก.ค. ได้ลืมทานยาไป 1 วัน เมื่อนึกออกในวันถัดไป ก็ให้รีบทานเม็ดที่ลืมทันที 1 เม็ด และทานเม็ดที่ต้องทานในวันที่ 10 ก.ค. ตามเวลาเดิมปกติ ประสิทธิภาพก็จะถือว่าลดลงไปไม่มากนักค่ะ โอกาสในการตั้งครรภ์ถือว่ายังมีน้อยอยู่สำหรับเลือดปนมูกใสที่ออกมา และอาการปวดท้องน้อย ก็น่าจะเป็นผลข้างเคียงของยาคุมกำเนิดได้ โดยเฉพาะหากมีการลืมทานยา ทานยาไม่ตรงเวลา หรือเป็นยาคุมกำเนิดชนิดฮอร์โมนต่ำค่ะ หลังจากนี้ ก็ควรทานยาคุมให้ตรงเวลา และไม่ควรลืมทานยาคุมอีกค่ะและเมื่อทานยาคุมครบ 21 เม็ด และเว้นระยะครบ 7 วันแล้ว หรือทานครบ 28 เม็ดแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ